Billi tindirizza kwistjonijiet relatati mal-pożizzjoni ta’ tmexxija teknoloġika u innovattiva li għandha l-industrija awtomobilistika tal-UE, il-proposta hi konsistenti mal-Istrateġija Mġedda għall-Politika Industrijali, li tenfasizza li industrija awtomobilistika moderna u kompetittiva hi kruċjali għall-ekonomija tal-UE. Barra minn hekk, billi tħeġġeġ l-użu ta’ teknoloġiji ġodda li jiffrankaw il-fjuwil, il-proposta tikkontribwixxi wkoll biex jintlaħqu l-għanijiet tal-Unjoni b’rabta mal-ħolqien tal-impjiegi u t-tkabbir.

L-alternattiva ppreferuta hi li jiġi stabbilit inċentiv ta’ ZEV/LEV bil-għamla ta’ superkrediti li jkollhom salvagwardji biżżejjed biex jevitaw li jiddgħajfu l-miri tas-CO2. Din instabet li hi l-aktar alternattiva effettiva meta wieħed iqis il-qagħda speċifika tal-iżvilupp u l-użu tat-teknoloġiji mingħajr emissjonijiet u b’emissjonijiet baxxi fis-settur tal-HDV.

L-alternattiva ppreferuta hi li jkun hemm mira medja ponderata unika għal kull manifattur. Din l-alternattiva hi l-aqwa fejn jidħlu l-effiċjenza u l-proporzjonalità. Din tipprovdi l-flessibbiltà għax tippermetti l-ibbilanċjar ta’ sottoprestazzjoni ta’ vetturi f’ċerti subgruppi bis-superament li jiksbu ċerti subgruppi oħra ta’ vetturi.

Fid-dawl tal-analiżi li saret, l-alternattiva ppreferuta hi li jiġu stabbiliti miri vinkolanti għal tnaqqis tal-emissjonijiet tas-CO2 mill-2025 meta mqabbla mal-livelli tal-2019, abbażi tal-użu ta’ teknoloġiji kosteffettivi disponibbli faċilment. Għall-2030, huma ferm akbar l-inċertezzi dwar l-adozzjoni ta’ teknoloġiji aktar avvanzati li għadhom mhumiex disponibbli faċilment. Għalhekk l-alternattiva ppreferuta hi li tiġi stabbilita biss mira ambizzjuża għall-2030. Għaldaqstant jenħtieġ li fl-2022 issir reviżjoni bikrija biex: (i) tiġi stabbilita mira vinkolanti anke għall-2030; (ii) issir valutazzjoni tal-modalitajiet għall-implimentazzjoni; (iii) issir reviżjoni tal-kamp ta’ applikazzjoni ħalli jkun jinkludi wkoll trakkijiet iżgħar, ix-xarabanks, il-kowċis u t-trejlers.

Fejn tidħol il-flessibbiltà, l-alternattiva ppreferuta hi li jkunu previsti l-ibbankjar u s-self ta’ krediti tas-CO2 tul snin differenti ta’ konformità, inkluż is-salvagwardji meħtieġa li jiggarantixxu l-effikaċja ambjentali tal-leġiżlazzjoni. Din hi l-aktar alternattiva effiċjenti u l-inqas waħda li toħloq distorsjoni tas-suq.

The proposal builds on the Certification Il-proposta tibni fuq ir-Regolament taċ-Ċertifikazzjoni u fuq ir-Regolament dwar il-Monitoraġġ u r-Rappurtar.

1.Is-setgħa li tadotta atti delegati hi mogħtija lill-Kummissjoni, soġġetta għall-kundizzjonijiet stabbiliti f’dan l-Artikolu.

2.Is-setgħa li tadotta atti delegati msemmija fl-Artikoli 10(2) u 12(1) għandha tingħata lill-Kummissjoni għal perjodu taż-żmien mhux determinat minn [enter the date of entry into force of this Regulation].

3.Id-delega tas-setgħa msemmija fl-Artikoli 10(2) u 12(1) tista’ tiġi rrevokata fi kwalunkwe ħin mill-Parlament Ewropew jew mill-Kunsill. Deċiżjoni li tirrevoka għandha ttemm id-delega tas-setgħat speċifikata f’dik id-Deċiżjoni. Din għandha ssir effettiva fil-jum wara dak tal-pubblikazzjoni tad-Deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fiha. Din ma għandhiex taffettwa l-validità ta’ xi att delegat li jkun diġà fis-seħħ.

4.Qabel ma tadotta att delegat, il-Kummissjoni għandha tikkonsulta lill-esperti maħtura minn kull Stat Membru b’konformità mal-prinċipji stipulati fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016.

5.Malli tadotta att delegat, il-Kummissjoni għandha tinnotifikah fl-istess waqt lill-Parlament Ewropew u lill-Kunsill.

6.Att delegat adottat skont l-Artikoli 10(2) u 12(1) għandu jidħol fis-seħħ biss jekk il-Parlament Ewropew jew il-Kunsill ma jkunu esprimew l-ebda oġġezzjoni għalih fi żmien perjodu ta’ xahrejn min-notifika ta’ dak l-att lill-Parlament Ewropew u lill-Kunsill jew jekk, qabel l-iskadenza ta’ dak il-perjodu, il-Parlament Ewropew u l-Kunsill ikunu t-tnejn li huma għarrfu lill-Kummissjoni li mhux se joġġezzjonaw. Dak il-perjodu għandu jiġi estiż għal xahrejn b’inizjattiva tal-Parlament Ewropew jew tal-Kunsill.

Artikolu 16

Emenda fir-Regolament (KE) Nru 595/2009

Fl-Artikolu 5(4) tar-Regolament (KE) Nru 595/2009 għandu jiżdied il-punt (l) li ġej:

“(l)proċedura li tivverifika, abbażi ta’ kampjuni xierqa u rappreżentattivi, jekk il-vetturi li jkunu ġew irreġistrati u daħlu fis-servizz humiex konformi maċ-ċifri tal-emissjonijiet tas-CO2 u tal-konsum tal-fjuwil iddeterminati skont dan ir-Regolament u l-miżuri ta’ implimentazzjoni tiegħu;”

Artikolu 17

Dħul fis-seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Parlament Ewropew Għall-Kunsill Il-President Il-President

DIKJARAZZJONI FINANZJARJA LEĠIŻLATTIVA

1. QAFAS TAL-PROPOSTA/INIZJATTIVA

1.1. Titolu tal-proposta/inizjattiva

1.2. Oqsma tal-politika kkonċernati fl-istruttura ABM/ABB

1.3. Natura tal-proposta/inizjattiva